10 nederlag i 11 kampe og heraf de syv i de seneste syv kampe. Jo krisen har kradset i Frederikshavn. Det kunne man ikke umiddelbart se mod AaB i det nordjyske lokalopgør. Frederikshavn satte topholdet under pres fra start, og det kriseramte hold fra Vendsyssel førte 3-0 efter 1. periode. Igen i 2. periode var det igen kun Frederikshavn, som kunne score. 4-0 efter to perioder. En stor overraskelse var på vej, og en enkelt scoring i 3. periode til AaB kunne ikke forhindre en vigtig og stor gevinst for Frederikshavn.

Referat:
Selvtilliden var væk. Frederikshavn var i frit fald mod bunden efter syv nederlag i træk. Landingen blev fredag aften blød. Frederikshavn bankede nemlig AaB med 4-1.